Braziliyada 24 yoshli futbolchi o‘ldirib ketildi

Braziliyaning Kuritiba poytaxt mintaqasida «San-Bentu»ning 24 yoshli futbolchisi Daniel Freytas shafqatsiz tarzda o‘ldirildi.
UOL Esporte nashri ma'lumotiga ko‘ra, o‘yinchining jasadi Braziliyadagi San-Joze-dus-Pinyays shahrida topilgan. Xabar qilinishicha, Freytesning tanasida qiynoqqa solinganlik belgilari aniqlandi. Politsiya tergovni boshlagan va o‘ldirilgan shaxsning yaqin qarindoshlarini so‘roq qilgan.
O‘yinchi aslida «San-Paulu»ga tegishli bo‘lgan, biroq «San-Bentu»da ijara huquqi asosida to‘p surgan.